**ОБЩИНСКА ИЗБИРАТЕЛНА КОМИСИЯ КАЗАНЛЪК**

**П Р О Т О К О Л**

**№ 44**

**Казанлък, 27.10.2019 г.**

Заседанието се откри в 15:55 ч. от Председателя Здравко Балевски, при следния:

**Дневен ред:**

Разглеждане на постъпил сигнал от Румяна Друмева, представляваща Коалиция „БСП за България“, с Вх. № 244/ 27.10.2019 за присъствие на Аксиния Тилева - кандидат за общински съветник от ПП ГЕРБ в СИК 66 в с. Шейново, с твърдение за нарушения на чл.232, ал.1 от ИК.

На заседанието присъстват 7 члена на Комисията, следователно е налице нормативно изискуемия кворум и заседанието е законно. Към протокола се прилага присъствен списък с подписите на присъстващите членове на ОИК - Казанлък.

Г-н Балевски предложи да се премине към обсъждане на текущите въпроси по дейността на комисията по предварително обявения дневен ред.

**По т.1 от Дневния ред:**

В Общинска избирателна комисия Казанлък е постъпил сигнал от Румяна Друмева, представляваща Коалиция „БСП за България“, с Вх. № 244/ 27.10.2019 за присъствие на кандидат за общински съветник в СИК 66 в с. Шейново.

В сигнала се посочва, че лицето Аксения Тилева е влязла в секционната избирателната комисия № 66 в с. Шейново, като се е представила за кандидат за общински съветник от листата на ПП ГЕРБ. Същата е поискала влезе и в кабината за гласуване „за откриване на евентуални нарушения“.

Съгласно чл.232, ал.1 от ИК по време на гласуването в изборното помещение може да присъстват само застъпници и представители на партии, коалиции и инициативни комитети, съгл. чл.117, ал.6 и чл.124, ал.1, наблюдатели – при спазване изискването на чл.114, ал.2, и представители на средствата за масово осведомяване.

Видно от цитираната разпоредба кандидатите за общински съветници не са сред лицата, които могат да присъстват по време на гласуването в изборното помещение.

В хода на проверката бяха изискани поотделно сведения от председателя, заместник-председателя и секретаря на СИК № 66. Всеки от тях потвърди изнесеното в сигнала, а именно, че кандидата за общински съветник от листата на ПП ГЕРБ Аксиния Тилева е влязла в изборното помещение, представила се е в качеството си на кандидат за общински съветник от листата на ПП ГЕРБ, като е направила опит да влезе и в кабината за гласуване.

По ел. поща на ОИК-Казанлък, във връзка със сигнала постъпиха и бяха разгледани два видеоклипа, от които е видно присъствието на посочения по-горе кандидат в изборното помещение на СИК № 66 – с. Шейново.

Безспорно се установи извършеното нарушение по реда на чл.232, ал.1 от ИК. Председателят на Комисията предостави възможност за мнения, предложения и възражения. Безспорно се установи извършеното нарушение по реда на чл.232, ал.1 от ИК. Председателя на ОИК – Казанлък, Мариана Стойнева и Мартина Кулева считат, че акт за установяване на нарушение не следва да се съставя, тъй като извършеното деяние е явно незначително. От него не са настъпили вредни последици, не е възпрепятствана възможността на избирателите да гласуват, кандидатът не е носил отличителни белези, от които да се внушава политическа агитация, спрямо избирателите и нарушителят следва да бъде предупреден по чл. 28 от ЗАНН. Премина се в режим на поименно гласуване на предложения проект за решение. „За“ приемане на решението гласуваха 4 от членовете на комисията (Таня Димитрова, Тюркян Салиева, Ваня Андреева и Спас Спасов). „Против“ приемане на решението гласуваха (Здравко Балевски, Мариана Стойнева и Мартина Кулева).

С оглед изложеното на основание чл. 87, ал. 1, т. 22, във връзка с чл.85, ал.4 от Изборния кодекс, Общинска избирателна комисия Казанлък взе следното:

**РЕШЕНИЕ № 197**

УСТАНОВЯВА нарушение на разпоредбата на чл. 232, ал. 1 от ИК, изразяващо се в присъствие на Аксиния Тилева - кандидат за общински съветник от листата на ПП ГЕРБ в СИК 66 в с. Шейново, по време на гласуването.

ПРИЛАГА чл.28 от ЗАНН И не съставя Акт за установяване на нарушение.

ПРЕДУПРЕЖДАВА Аксиния Тилева - кандидат за общински съветник от листата на ПП ГЕРБ да преустанови действията за нарушение по време на гласуването в деня на изборите за общински съветници и за кметове на 27 октомври 2019 г.

Решението подлежи на обжалване пред Централната избирателна комисия в тридневен срок от обявяването му.

Поради изчерпване на дневния ред заседанието бе закрито в 16:45 часа.

**ПРЕДСЕДАТЕЛ:** …………………………….

/ЗДРАВКО БАЛЕВСКИ/

**СЕКРЕТАР:**..…………………………….

/ТАНЯ ДИМИТРОВА/